cyanic-selkie/wikianc huggingface dataset:
Westpacstadion
Geriewe en benutting
Die stadion is 'n veeldoelige stadion wat hoofsaaklik vir sportgebeurtenisse aangewend word. Dit is die tuiste van die Wellington Leeus-rugbyspan wat aan die ITM-beker deelneem. Dit is ook die primêre tuisveld van die Hurricanes wat aan Superrugby deelneem. Verder is die stadion ook die gasheer vir die Wellingtonse toernooi in die jaarlikse IRR Sewes Wêreldreeks vir nasionale Rugby Sewesspanne. Die All Blacks speel ook gereeld van hulle internasionale wedstryde in die Westpacstadion.
NG gemeente Port Natal
Stigting
Op Woensdagaand, 18 Julie 1945, is Port Natal, met 'n ledetal van ongeveer 100, van die moedergemeente Durban afgestig. Dit het gekom nadat die kerkraad van die moedergemeente ná die De Vos-skeuring besluit het om die gemeente in meer werkkringe te verdeel ten einde die lidmate intensiewer te bearbei. So is sowel Port Natal as Berea op dieselfde dag gestig, die eerste en enigste keer dat twee gemeente gelyktydig in die destydse Tuinprovinsie tot stand gekom het.
Kerkbou
Ná 15 maande van soek, sukkel, gebedstryd en baie prosedures is eindelik op 29 November 1946 'n stukkie grond op openbare veiling van die Durbanse stadsraad gekoop. Intussen is bouplanne beraam, die boupermit, op 14 Maart 1946 aangevra, is op 1 Februarie 1947 toegeken. Op 3 Mei 1947 is die eerste sooi omgekeer. Die Hooggeregshof in Pietermaritzburg stel die betrokke bywet van die stadsraad op 23 Junie 1947 ter syde sodat die groot gebou op die beperkte grondruimte op die nodige afstand van die sypaadjie gebou kon word.
Teruki Miyamoto
Teruki Miyamoto (宮本 輝紀) was 'n Japannese sokkerspeler. Hy het vir die Japanse nasionale sokkerspan uitgedraf.
Euchroïet
Euchroïet is 'n gehidreerde koper arsenaat hidroksied mineraal met formule: Cu2AsO4OH·3H2O. Dit is 'n glasagtige groen tot smaraggroen mineraal wat in die ortorombiese stelsel kristalliseer. Dit het 'n Mohs hardheid van 3,5 – 4,0 en 'n relatiewe digtheid van 3,39 – 3,45. Dit is die eerste keer in 1823 in Ľubietová, Slowakye, beskryf.
Wes-Slawiese tale
Die Wes-Slawiese tale is die tweede grootste groep binne die Slawiese taalfamilie wat volgens geografiese en fonetiese besonderhede in drie groepe verdeel word:
Tandepasta
Fluoried
Fluoried in verskeie vorme is die gewildste aktiewe bestanddeel in tandepasta om gaatjies te verhoed. Fluoried kom in klein hoeveelhede in plante, diere, en 'n paar natuurlike waterbronne voor. Die bykomende fluoried in tandepasta het 'n positiewe uitwerking op die vorming van tandemalje en bene. Natriumfluoried (NaF) is die mees algemene bron van fluoried, maar tin(II)fluoried (SnF2), olafluoor ('n organiese sout van fluoried), en natriummonofluorofosfaat (Na2PO -3F) word ook gebruik. Daar is bewys dat tin(II)fluoried meer effektief is as natriumfluoried in die voorkoming van tandbederf en die beheer van tandvleisontsteking, maar dit veroorsaak 'n bietjie meer oppervlakvlekke.
Demetri Catrakilis
Westelike Provinsie
Aangesien hy toe nog nie vir die Stormers in Superrugby kon uitdraf nie, sit hy sy loopbaan voort tydens die Vodacombekerreeks in 2012, met 'n aantal fenomenale vertonings vir die uiteindelike kampioene, die Westelike Provinsie. Hy eindig tweede op die ranglys vir top-puntemakers met 127 punte vir die 2012 seisoen. In November 2012 word hy aangewys as die Vodacombeker se Speler-van-die-jaar.
Southern Kings
Hy word ook aangewys as -losskakel vir die 2013 Superrugbyseisoen.
Gorm die Oue
Voorgangers en bewind
Volgens Adam van Bremen het Hartaknoet van "Noordmannië", die land van die "Noordmanne" (waarmee hy dalk óf Noorweë óf Normandië bedoel het), gekom en die jong Deense koning Sigtrygg se bewind oorgeneem. Hy het daarna 30 jaar lank regeer.
Huwelik
Gorm het getrou met Thyra, wie se afkoms onseker is. Hy het een van die groot grafheuwels by Jelling vir haar laat maak, asook die oudste van die Jelling-klippe, waarop hy haar tanemarkar but (Denemarke se Redding of Denemarke se Prag) noem. Gorm het twee seuns gehad: Knoet en Harald, later koning Harald Bloutand.
Dood
Arild Hvitfeld verduidelik hoe Gorm dood is. Van sy twee seuns het hy die oudste, Knoet, verkies – in so ’n mate dat hy gesweer het die boodskapper wat tyding van Knoet se dood bring, sal tereggestel word.
Dún Laoghaire-Rathdown
Die naam Dún Laoghaire-Rathdown verwys na die twee dele wat kenmerkend is in die graafskap. Die nasionale pad N11 wat Wexford en Wicklow met Dublin verbind, is die nie-amptelike skeidslyn. Oos van die N11 is die kusgebied wat geskiedkundig die "borough" van Dún Laoghaire was. Wes van die N11 is die area tot teenaan die hange van die Dublinberge wat geskiedkundig deel was van die Rathdown-burgskap [barony].
Harald I van Denemarke
Harald 'Bloutand' Gormsson (Oud-Noors: Haraldr blátönn Gormsson, Deens: Harald Blåtand Gormsen; gebore omstreeks 935) was die seun van koning Gorm die Oue en Thyra Dannebod. Hy is in 985 of 986 dood nadat hy van omstreeks 958 as koning van Denemarke regeer het en vir ’n paar jaar rondom 970 as koning van Noorweë. Volgens sommige bronne het sy seun Sven Vurkbaard hom van die troon gedwing.
Bewind
Harald se bydrae tot die kerstening van die Dene is ietwat omstrede. Feit is egter dat hy wel bekeer is. Daarna, in die 960's, het hy sy pa, Gorm, se liggaam laat herbegrawe in die kerk wat hy langs die leë grafheuwel laat bou het en die nou beroemde Jelling-stene laat maak.
Denon
Geskiedenis
In 1927 het die maatskappy 'n ooreenkoms met Columbia, een van die leidende destydse platemaatskappye, aangegaan, en die term Columbia is ook by die Japanse onderneming se naam gevoeg. Met die stigting van Japan Columbia Recorders in 1928 het die etiket Columbia met sy kenmerkende noot-simbool ontstaan.
Hiroshi Katayama
Hiroshi Katayama (片山 洋) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Stratosfeer
Die stratosfeer is die laag in die aarde se atmosfeer (of dampkring) tussen die troposfeer en die mesosfeer. Die lae word geskei deur die tropopouse en die stratopouse, respektiewelik.
Afrikaanse volksoorlewering
Volksoorlewering fasiliteer die aanleer van die taal en kultuur van Afrikaans
Die mate waartoe leerders leermateriaal verstaan en daarmee identifiseer kan versterk word deur die gebruik van kulturele kontekste wat goed aan hulle bekend is. Alle mense is aktiewe deelnemers aan 'n dinamiese kulturele proses. As volksoorlewering deel is van die letterkunde-onderrigprogram is, kan die aanleer van Afrikaans as 'n addisionele taal 'n belangrike rol  speel in die leerder se alledaagse lewe; in plaas daarvan dat dit net 'n intellektuele oefening is wat uitgevoer word in die isolasie van 'n taalklas.
Die betekenis van die bogenoemde vir die onderrigprogram van Afrikaans as 'n addisionele taal is dat die kulturele ervarings van die leerder ingesluit, verryk en aangepas word deur volksoorlewering as 'n instrument in 'n literêre konteks.
Volksoorlewering as deel van 'n kernletterkunde
Harmon definieer volksoorlewering as volg: "folklore is something which the individual has in common with his fellows … It makes possible – perhaps it might be defined as that which constitutes – his rapport with his particular segment of mankind."
Jason Merrells
Jason Merrells (gebore 2 November 1968) is 'n Engelse akteur, regisseur, en skrywer. Hy is bekend vir sy rolle in die televisiereekse Queer as Folk (1999), Cutting It (2002), en Sweet Medicine (2003).
Afrikaanse volksoorlewering
Prysliedere
'n verhaal soos "Lied van die reën" deur Eugène Marais is 'n ideale voorbeeld van 'n Afrikaanse pryslied. Kamwangamalu kom self uit 'n Afrika-kultuur en is van mening dat byna elke element in 'n taalprogram in staat om 'n kulturele boodskap oor te dra: "Culture is the socially learned, shared assemblage of practices, perceptions, attitudes, world views, value systems and beliefs that determine the texture of our lives as members of a given community."
Monsterkarakters
Die hoofkarakter, Brolloks, is'n groteske en monsteragtige wese, onbetroubaar en vol bose planne. Hy is soos Miruka se beskrywing van die Luo-mensvreters wat nie mens of dier is nie, maar die eienskappe van albei vertoon; en die Maasai reus: "a man-eater as well as an eater of its own kind … [possessing the] quality of grandiosity and hedonism". Brolloks lewe soos wat 'n mens sou, maar is 'n mensvreter. Miruka beklemtoon dat mensvreters maskers van die mensdom is; hulle is geen verskil van dié in die samelewing: "they are no different from those in society who specialise in ugly deeds but who can appear very mild and sociable to gain access to the victims". Brolloks stem ooreen met Miruka se interpretasie van die monster wat staan "for evil and death. He symbolises the ominous flail of vice looming over humanity and threatening to reduce it to nothingness. He is a replica of those of us who are dehumanised, alienated, immoral and egotistically ready to achieve their goals … regardless of the repercussions on the larger society".
Will Merrick
Will Merrick (gebore 9 April 1993) is 'n Engelse akteur. Hy is bekend vir sy rolle in die rolprent About Time (2013) en in die televisiereekse Doctor Who (2005) en Skins (2007).
Termiese besoedeling
Termiese skok
Wanneer 'n kragsentrale aanvanklik oopmaak of vir herstelwerk of ander oorsake gesluit word, kan visse en ander organismes wat by 'n spesifieke temperatuur aangepas is, deur die skielike verandering in watertemperatuur, hetsy 'n toename of afname, doodgemaak word. Dit staan bekend as "termiese skok." <sup class="reference" style="white-space:nowrap;">:208 <sup class="reference" style="white-space:nowrap;">:478
NG gemeente Berea
NG gemeentes in Durban
In 1960 het die Ring van Durban bestaan uit 13 gemeentes met 8 322 belydende lidmate, maar die gemeente Weza-Port Shepstone het later 'n afsonderlike ring geword sodat die 12 oorblywende gemeentes 7 698 belydende lidmate gehad het. In 1985 was daar twee Durbanse ringe, te wete Durban en Durban-Suid. In die gesamentlike getal van 20 gemeentes was daar toe 12 464 belydende lidmate. In 2000 het daar 19 gemeentes oorgebly met 10 241 belydende lidmate, maar die getal gemeentes het teen 2015 afgeneem tot 14 en die belydende lidmate tot 6 600.
Braam le Roux
Ds. Abraham Hercules (Braam) le Roux (Kimberley, 10 Julie 1951 – Botswana, 18 November 2009) was ’n predikant en sendeling in die Gereformeerde Kerk en die Reformed Churches in Botswana, 'n kampvegter vir menseregte, veral dié van die San, en ontwikkelingswerker.
Werk onder die San
Dit was uitdagend vir die Le Roux-egpaar om met dié mense te werk wie se selfbeeld verpletter is deur eeue lange onderdrukking. Toe dit duidelik word dat gewone inkomste en ekonomiese opheffing nie die nodige selfstandigheid teweeg bring nie, het hulle besef dat 'n kommunale wanhoop onder die mense bestaan, en begin werk daaraan om trots in hul herkoms en hul uniekheid voor God te herstel. Hierdie werk aan taalerkenning (byvoorbeeld die stigting van 'n Naro-koor om inheemse kerkmusiek te ontwikkel en bevorder), tradisionele handwerk en dans, opteken van tradisionele verhale en speletjies, het gelei tot die oprigting van ’n kultuursentrum waar die jonger geslag, wat op plase grootgeword het of weggestuur is na kosskole ver verwyderd van hul eie mense, hul tradisies en oorlewingsvaardighede kon leer waardeer. Om die mense beter te verstaan, het die egpaar en hulle twee kleuters ’n paar maande lank in een van die San-nedersettings, Hanahai, gaan woon in 'n grashut en hul daaglikse roetine en selfs jag- en versameltogte meegemaak.
Die negentigerjare was die aanvang van die Verenigde Nasies se Dekade van Inheemse Volke, wat baie aandag (en ook heelwat finansiering) na die San gebring het. 'n Opleidingsentrum, museum, opleidingsprojek vir kleuterskoolonderwysers, leerwerkswinkel, kunsprojek en ook 'n toerismeprojek (die Dqae Qare San-plaas) het uit hierdie tydperk gevloei. Kuru het teen 'n onvoorsiene tempo gegroei tot daar meer as 100 werknemers in die organisasie was. Om die politieke druk op Kuru te verlig, het Le Roux gehelp om 'n San-regtegroep, First People of the Kalahari, en 'n streekswye Working Group of Indigenous Minorities (Wimsa) tot stand te bring. Hoewel hy uit beginsel nooit self by die politieke proses betrokke geraak het nie, en probeer het om Kuru by sy ontwikkelingsvisie te hou, was die skielike emansipasie van die San-mense vir die regering van Botswana te suspisieus en te sensitief. So het Botswana se owerheid, wat oorheers word deur Batswana, sy verblyfpermit summier in 1993 teruggetrek. Sy uitsetting uit die land het ’n wêreldwye oproer veroorsaak wat onverwagte aandag op die San se lot gevestig en in plaas van die beweging te stuit, aanleiding gegee het tot selfs groter steun vir hulle. In die plaaslike pers is destyds bespiegel Le Roux se groot “sonde” was om ’n afvaardiging van die Kuru-trust na ’n konferensie oor die regte van inheemse mense in Kopenhagen te vergesel. Die destydse president, sir Ketumile Masire, het twee maande later egter toegelaat dat die Le Rouxs met hul werk kon aangaan en eindelik het hy in 2002 burgerskap van Botswana gekry.
Callyspongia fistulosa
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1911 deur Kirk.
Koers
Die Koerse taal (kursenieku valoda; Lets: kuršu valoda; Litaus: kuršių kalba) tel onder die Indo-Europese tale, meer spesifiek die Baltiese Tale. Dit is oorspronklik in Koerland (Suid-Letland) en in noordelike Oos-Pruise gepraat. Dit is onduidelik of Koers tot die Wes- of Oos-Baltiese groep van die Baltiese tale behoort.
NG gemeente Willowmore
Stigting
Nagmaal en ander dienste is periodiek gehou op Hartebeestkuil, Baviaanskloof, Dieniedouw, Vondeling en Willowmore. Nadat Ds. Ham net 10 maande op Willowmore gestaan het, is hy op die 19 September 1866 oorlede en is hy begrawe in die kerkhof waarvoor hy hom so beywer het.
Die gemeente was hierna 'n verdere drie jare lank vakant omdat die nodige geld nie gekry kon word om 'n leraar te betaal nie. Nietemin besluit die kerkraad in 1869 om weer 'n leraar te beroep sodat ds. George Murray in Julie van daardie jaar bevestig word as die gemeente se tweede leraar.
Buster Crabbe
Buster Crabbe (7 Februarie 1908 – 23 April 1983) was 'n Amerikaanse akteur. Hy was bekend vir sy rolle in die rolprente Search for Beauty (1934), Flash Gordon (1936), Buck Rogers (1939), en Billy the Kid Trapped (1942).
Vlag van die Cookeilande
Geskiedenis
Tot 1888 het die onafhanklike Koninkryk Rarotonga ’n horisontale rooi-wit-rooi vlag met drie blou sterre gevoer. In 1888 het die koninkryk ’n Britse protektoraat geword. Die Unievlag is as geus tot die vlag toegevoeg. In 1893 is die drie sterre verwyder en is ’n wit skry met ’n palmboom in die Unievlag in die skildhoek geplaas. In 1900 het Brittanje die eilande geannekseer en die administrasie daarvan aan Nieu-Seeland oorhandig. Van 1902 af is die vlag van Nieu-Seeland as amptelike vlag gebruik. Op 4 Augustus 1965 het die Cookeilande interne outonomie verkry en in 1973 sy eie vlag. Dit was ’n groen baan met vyftien goue sterre in ’n sirkelvorm. Geel en groen simboliseer die mense se lewe en ewige groei. In 1979 het die Cookeilande oorgeskakel na ’n blou Britse vaandel met vyftien wit sterre in sirkelvorm.
NG gemeente Glencoe
duimnael|regs|180px|Ds. Z.A.N. van den Heever, eerste leraar. duimnael|regs|180px|Ds. J.P. Jordaan, leraar van 1965 tot 1968.
Eerste leraars
Op 3 Februarie 1944 is ds. Z.A.N. van den Heever en sy gesin ontvang as nuwe herder en leraar. Glencoe was sy eerste gemeente. Hy vertrek in 1951 na die Rand, waar hy tot 1953 leraar was van die NG gemeente Fordsburg en daarna van dié se dogtermeente NG gemeente Mayfair tot 1969.
Pous Paulus III
Pontifikaat
Pous Paulus III het vier buite-egtelike kinders gehad voordat hy pous geword het. Die kind van sy minnares Silvia Ruffini, Pier Luigi Farnese het hy hertog van Parma gemaak. Die drie ander se name was Ranuccio, Constanza en Paolo. By sy eerste optrede as pous op 18 Desember 1534 benoem hy sy kleinseuns Alessandro Farnese en Guido Ascano Sforza tot kardinaal hoewel hulle slegs veertien en sestien jaar oud was.
Callyspongia lacera
Callyspongia lacera is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Pous Paulus III
Die Reformasie
Op 17 Desember 1537 plaas die pous koning Hendrik VIII van Engeland onder 'n interdik, wat aanleiding gee tot die totstandkoming van die Anglikaanse Kerk.
Nota
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.
Opvolging
Basis-URL: en:Pope Paul III
Max Verstappen
Formule Een-uitslae
* Seisoen nog aan die gang Kon nie die ren voltooi nie, maar is geklassifiseer omrede hy meer as 90% van die wedrenafstand afgelê het. ‡ Halwe punte is in België toegeken in 2021 omdat daar minder as 75% van die wedren afgelê is weens hewige reën.
Callyspongia monilata
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1884 deur Ridley.
.ne
.ne is die Internettopvlakdomein vir Niger.
Elton Jantjies
Springbokloopbaan
Jantjies het egter eers opgedraf vir die Springbokke op Loftus in die 75ste minuut van die toetswedstryd teen Australië om 18h45 (SA tyd) op 29 September 2012, toe hy Johan Goosen vervang het. Dit besorg aan hom die eer om die Springbokbaadjie te dra vir sy spel as losskakel in die laaste vyf minute van die toetswedstryd.
James Craig (akteur)
James Craig (4 Februarie 1912 – 28 Junie 1985) was 'n Amerikaanse akteur en skrywer. Hy was bekend vir sy rolle in die rolprente Kitty Foyle (1940), The Devil and Daniel Webster (1941), Seven Miles from Alcatraz (1942), en Dark Delusion (1947).
Fleur-de-lis
duimnael|regs|250px|Heraldiese fleur-de-lys Die fleur-de-lis (of fleur-de-lys; meervoud: fleurs-de-lis) is 'n gestileerde ontwerp van 'n iris of 'n lelie wat dekoratief en simbolies gebruik word.
Vroegste gebruik
Dit is oor die eeue heen konsekwent as 'n koninklike embleem gebruik. Verskillende kulture het dit egter op verskillende maniere geïnterpreteer.
Koning Clovis I
Sommige weergawes van die legende versterk die mistiek van die koninklikes deur 'n fles olie te beskryf wat van die hemel af gestuur is, moontlik gedra deur 'n duif na Sint Remigius, om Clovis as koning te salf en heilig te maak. In 'n ander weergawe het die lelie by Clovis se doop as 'n geskenk van 'n verskyning van die Maagd Maria, wat baie keer met die blom verbind word, verskyn. Clovis se Boergondiese vrou, Clothilda, wat later Sint Clothilda sou word, speel gewoonlik 'n betekenisvolle rol in die legendes. Sowel as haar aandeel in die aanmoediging tot haar man se bekering, help haar teenwoordigheid om die belangrikheid van Boergondië se ondersteuning vir die monarg benadruk.
Van Frankiese tot Franse konings
Koning Karel VII het Johanna van Arkel se familie op 29 Desember 1429 veredel met 'n oorerflike simboliese denominasie. Die Kamer van Rekenings in Frankryk het die familie se adellike betiteling op 20 Januarie 1430 aangeteken. Die stap het die familie toegelaat om hulle van na du Lys te verander.
Roofdier
"Predator" (uitspraak: pre-DA-tor) of die meervoud, "predatore" kan ook gebruik ipv "roofdier", maar dit word afgeraai omdat dit baie anglisisties is.
Indeling
Daar is byvoorbeeld deur navorsing vasgestel dat daar tussen die bloedserum van veral die bere (familie Ursidae) en die suborde Pinnipedia 'n groot ooreenkoms is. Ook die feit dat die kleintjies van seeroofdiere op land gebore word, is moontlik 'n aanduiding daarvan dat die seeroofdiere van landroofdiere afstam.
Bou en lewenswyse
In byna alle gevalle word die werklike vang van die prooidier deur die wyfies gedoen. By baie van die roofdiere kom die mannetjies en die wyfies slegs gedurende die paarseisoen bymekaar en leef hulle die res van die tyd alleen. By soorte soos die wolwe kom blywende paarvorming egter wel voor, terwyl die mannetjies en die wyfies van soorte soos jakkalse en wildehonde ook dikwels meer as een seisoen bymekaar bly. Die kleintjies van roofdiere word meestal blind gebore en bly geruime tyd in die nes voordat hulle dit verlaat. Die wyfie bly meestal by die kleintjies totdat hulle selfstandig kan jag, en soms nog langer. Tierwyfies bly meer as 18 maande by hul kleintjies.
Vlag van Réunion
Ander vlae
Die simboliek vir die vlag wat voorgestel is deur die Réunionese Vlagkundige Vereniging is soos volg: rooi stel die vulkaan en krag voor, blou stel die lug en soetheid voor en geel stel die son en helderheid voor.
Suidelike Vis
Die Suidelike Vis (Latyn: Piscis Austrinus) is ’n sterrebeeld in die suidelike hemelruim. Dit word die Suidelike Vis genoem in kontras met die groter sterrebeeld die Visse, wat twee visse verteenwoordig. Sy enigste ster helderder as 4 mag is Fomalhaut.
Ruimtevoorwerpe
Fomalhaut stel die mond van die Vis voor. Sy satelliet, Fomalhaut b, was die eerste planeet wat gevind is met ’n sigbare ligbeeld danksy die Hubble-ruimteteleskoop. Infrarooi-waarnemings het egter die bevinding verkeerd bewys en getoon dat dit eintlik ’n bolvormige stofwolk is.
.sd
Eksterne skakels
Toppdomän
Brian Miller (akteur)
Brian Miller (gebore 17 April 1941) is 'n Engelse akteur. Hy is bekend vir sy rolle in die rolprente Brazil (1985) en The Punk (1993), en in die televisiereekse The Adventures of Sherlock Holmes (1984) en Line of Duty (2012).
Etielkarbamaat
Biomediese toepassings
Voor die Tweede Wêreldoorlog is etielkarbamaat gereeld gebruik in die behandeling van veelvuldige myeloom voordat dit giftig, kankerverwekkend en grotendeels oneffektief gevind is. Klein hoeveelhede etielkarbamaat word egter nog in laboratoriums gebruik as narkose vir diere. Een voordeel van die gebruik van etielkarbamaat is dat dit 'n baie lang werkingsduur het, en dat sommige volwasse rotte 24 uur na toediening van die geneesmiddel verdoof bly maar terselfdertyd onderdruk dit nie neuronaktiwiteit in die korteks tot dieselfde mate as wat isofluraan doen nie.
Voorkoms in drank en kos
'n Ander belangrike meganisme vir die vorming van etielkarbamaat in alkoholiese drankies is die reaksie van sianied as voorloper, wat vergelykbare hoë vlakke in spiritus, soos rum agricole wat afkomstig van sianogene plante, veroorsaak.
Aurora, Wes-Kaap
Geskiedenis
Gestig in 1906 en vernoem na die Romeinse godin van die daeraad. Die gemeente het ontstaan weens die onbeheerbare grootte van die NG gemeente Piketberg toe twee dogtergemeentes twee dae agtereenvolgens afgestig is: Aurora op 25 April 1906 en Redelinghuys op 26 April 1906. Die gemeente se middelpunt sou op die plaas Skreeufontein wees, waar die dorp dan ook aangelê is op 'n stuk grond van sowat 150 morge wat ouderling J.P. Kotzé as geskenk aan die kerkraad oorgedra het. Die hoeksteen van die kerkgebou, ontwerp deur die argitek William Henry Ford, is op 16 April 1908 deur prof. P.J.G. de Vos gelê, 'n jaar ná die aankoms van die eerste leraar, ds. C.R. Ferreira. Nege maande later, op 20 Januarie 1909, is die sierlike gebou in gebruik geneem. Die kerkraad het in 1924 'n pastorie op Velddrif laat bou en daardie gemeente is in 1928 van Aurora afgestig.
Worcester
Dorps- en afdelingsraadswapens
Afdelingsraad (2) — Die afdelingsraad het in 1974 'n nuwe wapen by die Buro vir Heraldiek geregistreer: In groen, 'n hoekige skuinsbalk van silwer in die vorm van 'n letter W tussen twee penninge van goud. Die helmteken was twee druiwetrosse aan weerskante van 'n rooi stok. Die wapenspreuk was "Fructu noscitur".
Europese wildekat
Die Europese wildekat (Felis silvestris silvestris) is ’n subspesie van die wildekat wat in die woude van Wes-, Sentraal-, Oos- en Suid-Europa voorkom, asook in Skotland, Turkye en die Kaukasusgebergte.
Robin Bartlett
Robin Bartlett (gebore 22 April 1951) is 'n Amerikaanse aktrise. Sy is bekend vir haar rolle in die rolprente Lean on Me (1989), City of Angels (1998), Shutter Island (2010), en Inside Llewyn Davis (2013).
Klas 34-200-diesellokomotief
Klas 34 is 'n tipe diesellokomotief - tegnies 'n diesel-elektriese lokomotief - wat deur die Suid-Afrikaanse Spoorweë gebruik is. Hierdie lokomotief is 'n voorsetting van die Co-Co (twee drie-as draaistelle met 'n elektriese motor elk per as) hooflynontwerp.
Vlag van Tristan da Cunha
Voor 20 Oktober 2002 het Tristan da Cunha die vlag van Sint Helena gebruik vir amptelike doeleindes.
Steve Hofmeyr
Lewe as openbare figuur
As selfaangestelde mondstuk van ’n oorwegend regse politieke groep maak hy gereeld openbare uitsprake wat wydverspreide reaksie tot gevolg het. By die Innibosfees van 2014 sing hy byvoorbeeld as protes teen die ANC-regering Die stem van die openbare verhoog en hits die teenwoordiges aan om dieselfde te doen. Hierna doen hy dit gereeld by sy daaropvolgende optredes. Die resultaat hiervan is verdelend, aangesien onder sy lojale ondersteuners daar klaarblyklik ’n sterk kerngroep is wat hom sal ondersteun ongeag wat hy doen, terwyl daar vele ander mense is wat glo dat dit onnodig is om doelbewus rassewrywing in die land te veroorsaak terwyl die rasse-atmosfeer in die land juis besig is om te versleg. Steve volg hierdie optredes van hom op met ’n twiet waarin hy beweer dat die swart mense self die argitekte van apartheid was, met die implikasie dat as groep hulle nie vir ander groepe aantreklik genoeg is vir integrasie nie. Dit bring skerp botsings op sosiale media en in die normale media tussen die rassegroepe teweeg, met verskeie aksies en reaksies. Die buiksprekerpop Chester Missing (stem van Conrad Koch) teiken hierna Steve se borge om hulle te oorreed om hom nie meer te borg nie, waarna Steve die pop dagvaar, met die argument dat hy slegs sy vryheid van spraak uitgeoefen het, terwyl die pop hom van sy inkomste beroof. Die ewe kontroversiële taalaktivis Dan Roodt tree namens Steve in die hof op. Die kwessie van wat vryheid van spraak en wat haatspraak is, staan in die midde van die geskil. Die landdros Naren Sewnarain stel in Mei 2015 Hofmeyr se tussentydse beskermingsbevel teen Koch en die pop tersyde en beslis dat Hofmeyr se twiet rassisties was.
Sy blog op die Internet, Steve se Spoegblok, wat hy in 2006 begin, word per geleentheid deur www.satopsites.co.za aangewys as Suid-Afrika se #1 blog, Suid-Afrika se #1 webwerf, Suid-Afrika se #1 nuwe blog en Suid-Afrika se #1 Politieke blog.
Die betaaltelevisieverskaffer en Naspers-filiaal MultiChoice kondig op 30 April 2019 aan dat hy in die toekoms geen beeldmateriaal, insluitende argiefmateriaal, waarin Steve Hofmeyr verskyn, sal uitsaai nie.
Loopbaan as akteur
Hy tree ook op in rolprente soos Kampus, Agter elke man, No hero, A case of murder, Platteland en Treurgrond. Op die verhoog speel hy in produksies soos Summer holiday, Joseph and the Amazing Technicolour Dreamcoat en Sound of Music, terwyl hy ook die hoofrol vertolk in Dis hoe dit was, die drama wat die Hertzogpryswenner Deon Opperman oor sy lewe geskryf het.
Lucius Annaeus Seneca
Na 'n voorspoedige loopbaan in Rome word hy verban na Korsika, waaruit hy na agt jaar teruggeroep word. Daarna beland hy in die sentrum van mag, aan die hof van Nero. Hy hoop om hier 'n betekenisvolle invloed te kon uitoefen, wat ook aanvanklik gebeur, maar daarna kom die teleurstelling. Die jong Nero ontwikkel in 'n man wat geestelik versteurd was en gruwelike dade gepleeg het. Seneca trek homself terug uit die politieke lewe, in die hoop om te ontsnap van Nero se waansin. 'n Paar jaar later word hy tog deur Nero gedwing tot selfmoord.
NG gemeente Durban-Wes
Stigting
Met 'n lidmaattal van 671 en 'n sieletal van 1 075 is Sea View-Pinetown deur die Ringskommissie van die Ring van Pietermaritzburg op 25 Julie 1941 afgestig en is ds. G.C. van Rooyen van Durban as die eerste konsulent benoem. Durban-Suid is net die dag vantevore afgestig.
Wim Hartman
Romans
In Branders van die noodlot (1953) is die dood van Chris de Wet se verloofde vir hom ’n haas onherstelbare verlies en hierna gee hy hom aan drank oor. Hy ruk hom later reg en sy prokureurspraktyk floreer, maar sy lewe is nie veel meer as ’n sleurbestaan nie. Twee jaar na hierdie gebeurtenis besoek Chris saam met ’n paar vriende ’n klein vissersdorpie. Een aand sien hy ’n meisie met ’n eienaardige Griekse rok aan langs die see stap en dan reguit branders toe. Hy gryp haar en lei haar na die rotse, waar hy ’n hou oor die kop kry van ’n man sonder ore.
Lourens de Kock
Hy skryf ook In diens van die veldpond, Blomblare van bloed en Rocco Naudé in Londen onder die skuilnaam Louwrens de Kock. Hierdie drie verhale word later saam heruitgegee onder die titel Die veldpond-omnibus
Verf
Pigment en vuller
Pigmente is korrelvastestowwe wat by die verf gevoeg word om kleur daaraan te verleen. Vullers is korrelvastestowwe wat bygevoeg word om taaiheid, duursaamheid, tekstuur, en ander spesiale eienskappe aan verf te verleen, of om die verf se koste te verminder.
Baanresonansie
Voorbeelde
Die spesiale geval van ’n resonansie van 1:1 (tussen liggame met dieselfde wentelradius) bring mee dat groot liggame in die Sonnestelsel die meeste ander liggame in hul wentelbaan uitwerp; dit is deel van die proses van ’n planeet om sy wentelbaan "skoon te vee", wat gebruik word in die definisie van ’n planeet deur die Internasionale Sterrekundevereniging (IAU).
Ryk Hattingh
Lewe en Werk
Hy sterf op 10 Oktober 2017 aan 'n hartaanval.
Waratah
Die SS Waratah was 'n passasierstoomskip van die Lund's Blue Anchor-redery wat om Suid-Afrika op die roete tussen Australië en Brittanje gevaar het. Die skip is verantwoordelik vir een van die grootste seegeheime in die geskiedenis van Suid-Afrika. Op 26 Julie 1909 het die Waratah (9 339 ton) met 211 persone aan boord - 92 passasiers - uit Durban na Oos-Londen vertrek. Die skip het nooit in Oos-Londen aangekom nie. Die lot van die skip is tot hede nog onbekend. Daar word geglo dat die Waratah in 'n storm vergaan het en geen oorblyfsels is ooit gevind nie.
Daar was reeds verskeie pogings om die wrak op te spoor. Die Suid-Afrikaanse NUMA (South-Africa National Underwater and Marine Agency) berig in 1987 dat hulle die skip 10 km vanaf die kus ontdek het. In 2001 blyk dit dat dit 'n ander skip was, die Nailsea Meadow, wat tydens die Tweede Wêreldoorlog gesink het.
Wildepruim
Die Wildepruim (Harpephyllum caffrum) is 'n boom wat tot die Anacardiaceae familie hoort. Dit is die enigste spesie in die genus en Harpephyllum is dus 'n monotipiese takson. Dit staan ook as essenhout, gwenjabessie, suurbessie en suurpruim bekend.
Gebruike
Die boom se FSA-nommer is 361.
Aanpassingsoptiek
As ’n spieëlteleskoop ’n lensopening van 10 m het, beteken dit die beeldskerpte, wat afhanklik is van die golflengte, is ’n faktor 10 tot 50 slegter as wat ’n mens sou verwag. Die swakker beeldgehalte word dus nie deur die teleskoop veroorsaak nie, maar deur die termies-optiese steurings in die luglae. Om op te maak daarvoor, word die teleskoop met AO toegerus.
Nova Scotia
Die Franse erfenis
Die Habitation du Port-Royal National Historic Site aan die Fundybaai is een van die oudste Europese nedersettings in Kanada, wat in die 17de eeu gestig is. Die historiese Franse Fort Anne is later deur die Britse owerhede vergroot en dien onder sy nuwe naam Annapolis Royal in die tydperk tussen 1710 en 1749 as die hoofstad van Nova Scotia.
Mischa Barton
Mischa Barton (gebore 24 Januarie 1986) is 'n Amerikaanse aktrise en skryfster. Sy is bekend vir haar rolle in die rolprente Lawn Dogs (1997), Notting Hill (1999), en The Sixth Sense (1999), en in die televisiereeks The O.C. (2003).
Wilde-amandel
Die Wilde-amandel (Brabejum stellatifolium) is 'n groot struik of boom met spreiende takke. Hierdie boom word net in die Wes-Kaap aangetref waar dit in beskutte valleie en langs strome groei. Die onvolwasse vrugte is bruinrooi en ongeveer 5 mm lank. Soos die vrugte ouer raak, word hulle bruin en fluweelagtig. Hulle bereik dan 'n grootte van ongeveer 4,5 x 3 cm.
Valerius Maximus
Biografie
Oor Valerius se ingesteldheid jeens die keiserfamilie was daar dikwels 'n wanpersepsie, en hy is geteken as 'n dwepende vleier van dieselde aard as Martial. Maar indien die verwysings na die keiserlike administrasie noukeurig nagegaan word, kan sy geskrifte gesien word as onbuitensporig wat betref soort of hoeveelheid. Min sal tans vir Tiberius 'n titel misgun, met sy algehele optrede in ag genome, soos salutaris princeps, wat vir 'n voorafgaande generasie sou voorkom as skaamtelose aanprysing. Die paar heenwysings na Julius Caesar se sluipmoordenaars, en na Augustus, oortref kwalik die konvensionele styl van die skrywer se era. Die enigste strofes wat geredelik as oordadig beskou kan word is die aanvallende retoriese tirade jeens Sejanus.
Styl
Meeste van die verhale is ontleen aan die Romeinse geskiedenis, maar by elke afdeling is 'n aanhangsel gevoeg bestaande uit die annale van ander volkere, hoofsaaklik die Grieke. Die uiteensetting dui sterk op die twee strominge van selfbeskouing wat deur byna elke Romeinse skrywer van die ryk gehuldig is - die oortuiging dat die Romeine van die skrywer se eie era ontaarde afskynsels is van hul luisterryke republikeinse voorgangers, met die mening egter, dat hoe vervalle ook al, die Romeine van hul tyd steeds ver uitstaan bo die ander volkere van die wêreld, en spesifiek moreel voortreflik is bo die Grieke.
.tz
.tz is die Internettopvlakdomein vir Tanzanië.
Callyspongia simplex
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1956 deur Burton.
Elektroniese teistering
Ervarings
Die sielkundige Lorraine Sheridan is mede-outeur van 'n studie van bende-agtervolging in The Journal of Forensic Psychiatry & Psychology. Volgens Sheridan, "moet 'n mens dink aan die verskynsel in terme van mense met paranoïese simptome wat die idee van 'n bende-agtervolging getref het as 'n verduideliking van wat met hulle gebeur." Sielkundiges sê dat geteikende individue hallusinasies kan ervaar en die verduideliking daarvan dat hulle geteiken of geteister word, spruit uit wanordes of psigose. Ralph Hoffman, Professor van Psigiatrie aan Yale-universiteit, sê dat mense dikwels stemme in hul koppe toeskryf aan eksterne bronne soos teistering deur die regering, God of dooie familielede, en dit kan moeilik wees om hierdie individue te oorreed dat hulle geloof in 'n eksterne invloed verkeerd is. Ander kundiges vergelyk hierdie verhale met verhale van ontvoering deur Vreemde vlieënde voorwerpe.
Skye McCole Bartusiak
Skye McCole Bartusiak (28 September 1992 – 19 Julie 2014) was 'n Amerikaanse aktrise, vervaardiger, en regisseuse. Sy is bekend vir haar rolle in die rolprente The Patriot (2000), Don't Say a Word (2001), en Boogeyman (2005).
Prince Alfred Hamlet
Geskiedenis
Die dorp is op 8 Desember 1861 deur Johannes Cornelis Goosen gestig op die plaas Wagenboomsrivier en vernoem na prins Alfred, die tweede seun van die Britse koningin Victoria, wat 'n jaar tevore 'n besoek aan Suid-Afrika gebring het.
Jan Hus
Opleiding en begin van lopbaan
Hus ontvang 'n meestersgraad van die Karels Universiteit in Praag in 1396. In 1338 word hy 'n professor van teologie in Bohemië (nou deel van die Tsjeggiese Republiek). In 1400 word hy as priester georden en in 1402 word hy aangestel as rektor van die Universiteit.
Ekonomiese geskiedenis van Suid-Afrika
Immigrante se vaardighede
Benewens slawerny was daar 'n ander vorm van gedwonge arbeiders: Die Zoeloes en ander koninkryke het jong mans gebruik vir gedwonge arbeid as krygsmanne en herders. Die Europese migrante het verskillend ontwikkel: die Kontinentale Europeërs het saamgesmelt om Afrikaans, 'n taal met Hollands as oorsprong, te praat, en die Engelse het aanhou Engels praat, wat die taal van handel geword het. Dié tweeledigheid was ook in die ekonomie sigbaar, aangesien boere hoofsaaklik Afrikaanssprekend was en Engelstalige Suid-Afrikaners aangetrek is tot handel en nywerheid.
Die Boere-republieke
Die Afrikaners het twee onafhanklike binnelandse republieke gevorm, die Zuid-Afrikaanse Republiek (ZAR) en die Oranje Vrystaat (Oranje-vrystaat). Aan die kus het die Britte die Kaap-Kolonie en Natal in besit geneem.
Trekarbeid
Die inheemse mense het geen kennis van die mynbou-ekonomie gehad nie, wat gelei het tot 'n tekort aan arbeid op die myne. In 'n maatreël om mense te dwing om op die myne te gaan werk, het Rhodes, wat hom tot politiek gewend het nadat hy De Beers gestig het, gesorg vir die aanvaarding van die Glen Grey-wet in 1894. Die wet het die betaling van belasting afgedwing, met die spesifieke doel om kleinboere, wat nie deel was van die geldekonomie nie, te dwing om werk te kry en geld te verdien om die belasting mee te betaal. Die wet was 'n doelbewuste stap van Rhodes om arbeid na die myne te dwing.
Randse Rebellie
Die Randse Rebellie is onderdruk deur wat 'n vroeë gebruik van lugkrag was en party wit myners is galg toe gestuur. Diegene wat gehang is, het na bewering uit Karl Marx en Friedrich Engels se Kommunistiese Manifes aangehaal en gesê: "Werkers van die wêreld staan saam."
Sanksies
Maar die mees skadelike isolasie was beleggingsfondse wat geweier het om in Suid-Afrika te belê, en die boikot deur invloedryke universiteite en stigtings in die VSA ten einde Suid-Afrika te keer om 'n wêreldmag te word aangesien sy geweldige groei die VSA bedreig het.
Liepaja
Geskiedenis
Die stad het uit 'n klein Koerse dorp aan die mond van die Lyva ontstaan. Die eerste verwysing van die dorp dateer uit 1253.
Nederlands
Nederlands is verder die amptelike taal van Aruba, Curaçao en Sint Maarten in Suid-Amerika en die Karibiese gebied. In samewerkingsorganisasies word die taal erken in die Benelux, die Europese Unie, die Karibiese Gemeenskap en die Unie van Suid-Amerikaanse Nasies. 'n Beraamde 95 persent van die Afrikaanse woordeskat is van Nederlandse oorsprong. Afrikaans het kenmerke van verskeie Nederlandse dialekte.
Klassifikasie
Nederlands is saam met Engels, Duits en ander taalvariante soos Fries en Luxemburgs 'n Wes-Germaanse taal. Nederlands is sterk verwant aan die Duitse taal, maar bevat ook vele ooreenkomste met Engels. Saam met Nedersaksies, Nederduits en Hoogduits (tans die standaardtaal in Duitstalige lande) behoort Nederlands tot die Kontinentale Wes-Germaanse groep van die Indo-Europese tale.
Vroeëre amptelike status
Die Afrikaners of Boere in Suider-Afrika is grotendeels van Nederlandse afkoms en het hulself in Nederland vir die erkenning van Nederlands as amptelike taal beywer. Nederlands was in Afrika die amptelike taal in:
België
Na raming kan 95 persent van alle Brusselaars vlot Frans en 28 persent vlot Nederlands praat. By sowat 'n derde van alle werkadvertensies is 'n uitgebreide kennis van albei tale 'n voorvereiste, en sowat 35 persent van alle ondernemings gebruik Nederlands vir hul interne kommunikasie en hul kontak met die owerheid. Nederlandskursusse is derhalwe meer gewild as ander taalkursusse.
Nederlands as kultuurtaal in Duitse gebiede
Nederlandse en Vlaamse immigrante het hulle al in die 12de eeu in 'n aantal gebiede in Noord- en Sentraal-Duitsland gevestig, waaronder die streek tussen die Weser- en Elberiviermondings, in Oos-Holstein en veral in Brandenburg, Sakse en Thüringen. Dikwels is Nederlandse immigrante vanweë hulle vaardighede as ambagsmanne en kunstenaars, maar ook vir die bou van dyke en die kolonisasie van Oos-Duitse grensgebiede deur Duitse vorste uitgenodig. Enkele generasies lank het Nederlands as die skryf- en omgangstaal van hele dorpsgemeenskappe gedien, maar is uiteindelik deur Duits verdring. Klein invloede van Nederfrankies kan nog steeds in plaaslike Nedersaksiese dialekte aangewys word.
Nederlands as vreemde taal
Daar is tientalle sekondêre skole in die Duitse deelstate Nedersakse en Noordryn-Wesfale (wat aan die Nederlandse taalgebied grens) waar Nederlands as 'n verpligte of addisionele taalvak aangebied word.
Nederlandse Kreoolse tale
(* = bestaan nie meer)
Callyspongia siphonella
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1965 deur Lévi.
Groot Suurstofkatastrofe
Chronologie
[[Beeld:Oxygenation-atm-2.svg|duimnael|links|300px|Die versameling van O2 in die aarde se atmosfeer. Rooi en groen lyne verteenwoordig die omvang van die ramings, terwyl tyd in miljarde jare gelede (Ga) gemeet word.
Fase 2 (2,45-1,85 Ga): O2 vervaardig; styg tot waardes van 0,02 en 0,04 atm, maar word in oseane en seebodemrotse opgeneem.
Tektoniese sneller
duimnael|250px|’n Rots van 2,1 miljard jaar oud waarin ysterlae gesien kan word.
Teorie van laat oksifotosintese
Die suurstoffaktor kon verkeerd vertolk gewees het. Tydens die voorgestelde tussenpose in die vorige teorie was daar ’n verandering in afsettings van massa-onafhanklik geskeide (MOG) swael na massa-afhanklik geskeide (MAG) swael. Daar is aanvaar dit is ’n bewys van die verskyning van suurstof in die atmosfeer, aangesien suurstof die fotolise van swaeldioksied, wat MOG veroorsaak, sou verhoed het. Die verandering van MOG na MAG swaelisotope kon egter ook veroorsaak gewees het deur ’n toename in gletserverwering, of die homogenisering van die mariene swaelpoel vanweë ’n verhoogde termiese gradiënt tydens die Paleoproterosoïese verysingspriode (wat in hierdie vertolking nie deur oksigenering veroorsaak is nie).
Gewone protea
Die Gewone protea (Protea caffra) is 'n blomdraende struik wat aan die bekende Proteagenus behoort en is die wydverspreidste protea in die land. Dit groei in somerreënvalstreke en kom voor in die Vrystaat, Gauteng en Limpopo. Dit kom ook voor langs die noordekus van die Oos-Kaap tot in KwaZulu-Natal, Lesotho en die Eswatini-eskarp. Die blomhofies het gladde pienk of rooierige binneste skutblare wat altyd effens korter is die blomme.
Die boom se FSA-nommer is 87. In Engels staan dit bekend as die Common sugarbush.
Basjkiers
Basjkiers (Башҡорт теле, Basjkort tele, باشقۇرت تئلئ, ) is ’n Turkiese taal wat deur die Basjkiriërs gepraat word. Dit is saam met Russies die amptelike taal van die Republiek van Basjkortostan.
Alfabet en dialekte
Ná die Mongoolse inval van Rusland het die taal Kiptsjak al hoe meer algemeen geraak aangesien dit die taal van die meerderheid van die Goue Horde was. Moderne Basjkiers is deel van die Kiptsjak-groep van Turkiese tale. Dit het vandag baie dialekte, waarvan sommige baie soos Tataars is.
In 1923 is ’n skryfstelsel wat op die Arabiese alfabet gebaseer is, spesiaal vir Basjkiers geskep. Terselfdertyd is die Basjkierse letterkundige taal geskep, wat wegbeweeg het van die ouer Turkse invloede. Sedert 1930 is dit in die Latynse alfabet geskryf en sedert 1938 in die Cyrilliese alfabet, met die bykomense letters, , ,  ,  ,  ,  ,  ,.
.zm
Eksterne skakels
Toppdomän
Jimi Mistry
Jimi Mistry (gebore 21 Januarie 1973) is 'n Engelse akteur en skrywer. Hy is bekend vir sy rolle in die rolprente Ella Enchanted (2004), Blood Diamond (2006), RocknRolla (2008), en 2012 (2009).
Icchak Cukierman
Na die oorlog
In 2001 is die verhaal van die Warskou Ghetto Opstand hervertel in die televisierolprent Uprising en het die akteur David Schwimmer Cukierman gespeel.
Callyspongia tubulosa
Callyspongia tubulosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Shusaku Hirasawa
Shusaku Hirasawa (平沢 周策) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Eksotiese atoom
’n Eksotiese atoom is ’n andersins gewone atoom waarin een of meer subatomiese deeltjies vervang is deur ’n ander deeltjie met dieselfde lading. ’n Elektron kan byvoorbeeld vervang word deur ’n ander negatiewe deeltjie soos ’n muon (muon-atoom) of pion (pion-atoom). Omdat hierdie vervangende deeltjies gewoonlik onstabiel is, het tipiese eksotiese atome ’n baie kort leeftyd.
Pomp
Stupompe
- Die roterende stu pomp. By hierdie pomp is die in- en die uitlaatopening nie in dieselfde ruimte nie. Die twee ruimtes word van mekaar geskei en net soos by die heen-en-weergaande pompe, vind die verplasing van die vloeistof nie kontinu plaas nie, maar word 'n hoeveelheid vloeistof om die beurt ingesuig en uitgepers.
Impulspompe
- Die straalpomp werk op die beginsel van een stof wat 'n ander meesleur, veral wanneer dit deur ŉ vernouing gaan. 'n Motor se vergasser is 'n voorbeeld van hierdie groep, want die snel stromende lug sleur petroldeeltjies mee.
- Die turbinepomp is 'n meertrap-sentrifugaalpomp waarmee groot
Vermoë
'n Pomp se vermoë word bepaal deur die hoeveelheid vloeistof wat dit kan verplaas en die druk wat dit kan uitoefen. Die hoeveelheid wat 'n pomp kan verplaas, word in kubieke meter per sekonde (m3/s) uitgedruk, en is eweredig aan die toeretal of die frekwensie waarteen die pomp werk.
Elektrochemiese sel
Galvanies en elektrolities
Watter reaksie presies plaasvind wanneer 'n eksterne kragbron ingeskakel word is nogtans nie altyd dieselfde reaksies as dié wat galvanies plaas het nie. Indien die reaksies nie omkeerbaar is nie, is die sel nie herlaaibaar nie.
Ludwig Forum vir Internasionale Kuns
Die Ludwig Forum vir Internasionale Kuns is ’n museum vir moderne en hedendaagse kuns in Jülicher Straße 97-109 in Aken in die Duitse deelstaat Noordryn-Wesfale. Dit is gebaseer op die versameling van kunswerke van die egpaar Ludwig, Irene en Peter Ludwig.
Waboom
Die waboom het sy naam te danke aan die Voortrekkers wat die boom se hout gebruik het om ossewaens van te maak. Die hout van die boom het nie reguit vesels nie, maar is inmekaar gevleg. Dit maak die hout besonder sterk. Verskeie onderdele van 'n ossewa, soos die wielvellings word hiervan gemaak.
Otter
Bedreiging
Die voortbestaan van talle otterspesies word ernstig bedreig. In dig bevolkte lande is hul woongebied versteur en hul viswater besoedel. Vissers beskou otters as mededingers en maak nie net om die rede jag op hulle nie, maar ook omdat otterpels van ŉ goeie gehalte is. Wanneer daar met fuike vis gevang word, verdrink otters dikwels omdat hulle verstrik raak. In sommige Europese lande word die otter beskerm, maar in talle ander is dit nie die geval nie.
In Suid-Amerika word otters bedreig veral omdat hulle ter wille van hul pels gejag word. Die reuseotter word wel beskerm, maar dit is moeilik om die beskermingsmaatreëls in die verafgeleë plekke toe te pas. Die seeotter is rondom die eeuwisseling so gejag dat daar in 1910 gemeen is dat die spesie uitgesterf het. Danksy streng beskermingsmaatreëls kom daar teenswoordig egter weer tienduisende van hulle voor.
Margaret O'Brien
Margaret O'Brien (gebore 15 Januarie 1937) is 'n Amerikaanse aktrise en skryfster. Sy is bekend vir haar rolle in die rolprente Journey for Margaret (1942), Meet Me in St. Louis (1944), The Secret Garden (1949), en Dr. Jekyll and Mr. Hyde (2017).
Saskatchewan
Saskatchewan [sə.skætʃ.ə.'ʍɔn] is 'n provinsie van Kanada met 'n oppervlakte van 652 330 km² en 1 miljoen inwoners (2009). Die hoofstad is Regina (193 000 inwoners). Aan weste grens Saskatchewan aan Alberta en aan die ooste aan Manitoba.
Koniferewoud en groot grasvlaktes (Frans: prairie) oorheers die landskap. Naas die Saskatchewan- en Churchillriviere is daar talryke mere. Die belangrikste nywerhede is visbedrywe, veeboerderye, koring en suiwel; olie, uraan en koper is die vernaamste grondstowwe.
Boerjaties
Russiese Boerjaties (буряад хэлэн, Boerjaad chelen) is saam met Russies die amptelike taal van die Republiek van Boerjatië. Dit is die enigste van die drie vorms van Basjkiries met ’n geskrewe taal, waarvoor die Cyrilliese alfabet gebruik word.